CELEX: 62015CN0670
Language: ro
Date: 2015-12-15 00:00:00
Title: Cauza C-670/15: Cerere de decizie preliminară introdusă de Bundesarbeitsgericht (Germania) la 15 decembrie 2015 – Jan Šalplachta

7.3.2016   
            
            
               RO
            
            
               Jurnalul Oficial al Uniunii Europene
            
            
               C 90/6
            
         Cerere de decizie preliminară introdusă de Bundesarbeitsgericht (Germania) la 15 decembrie 2015 – Jan Šalplachta
   (Cauza C-670/15)
   (2016/C 090/09)
   Limba de procedură: germana
   
      Instanța de trimitere
   
   Bundesarbeitsgericht
   
      Parte din procedura principală
   
   
      Reclamant: Jan Šalplachta
   
      Întrebarea preliminară
   
   Dreptul unei persoane fizice la un acces efectiv la justiție într-un litigiu transfrontalier în sensul articolului 1 și al articolului 2 din Directiva 2003/8/CE a Consiliului din 27 ianuarie 2003 de îmbunătățire a accesului la justiție în litigiile transfrontaliere prin stabilirea unor norme minime comune privind asistența judiciară acordată în astfel de litigii (1) impune ca asistența judiciară acordată de Republica Federală Germania să includă cheltuielile suportate de solicitant pentru traducerea declarației și a documentelor anexate cererii de asistență judiciară, atunci când, odată cu introducerea acțiunii, reclamantul solicită și asistență judiciară de la instanța de judecată competentă în calitate de autoritate primitoare, în sensul articolului 13 alineatul (1) litera (b) din directivă și comandă traducerea pe cont propriu?
   
      (1)  JO L 26, p. 41, Ediție specială, 19/vol. 6, p. 41.